《黄洴》
宋代·刘弇

不出东城隅三月，今者忽作黄并游。浑浑大江刮海窟，黄并一并学潮头。

潮去潮来朝复暮，萧索千里空沧洲。沙咿土唧乱人眼，分曹岂啻鱼虾稠。

蠹粉飘霜萦折木，著并冻云银簏簌。老渔钓蟺踏新淀，嫠妇绩草当空屋。

总辔愁闻路人语，新年已非故年熟。故年麰麦破分收，新年未省饱饘粥。

保丁催科不贷人，行且税桑卖黄犊。向秋但无恶风涛，舍北相将拾穜稑。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。